මෙම සම්පූර්ණ ක්‍රියාවලියම වෘත්තීමය සේවාවන් සපයන පුද්ගලයන් යොදාගෙන නිසි සෞඛ්‍යාරක්ෂිත ක්‍රම උපයෝගී කර ගනිමින් ක්‍රියාත්මක වීම විශේෂත්වයක්. 077 303 59 30 දුරකතන අංකය ඇමතීමෙන් අවශ්‍යතාවය ඇති වැඩිහිටි නිවාස වෙත මෙම සේවාව සපයා ගත හැකියි.එමෙන්ම, හිරු සහන යාත්‍රා ක්‍රියාන්විතයට සමගාමීව හිරු මාධ්‍ය ජාලය ශ්‍රී ලංකා රතු කුරුස සමාජය හා එක්ව ක්‍රියාත්මක කරන පොදු ස්ථාන විෂබීජහරණය කිරීමේ වැඩසටහන තවත් පුළුල් කරමින් ඊයේ කළුතර දිස්ත්‍රික්කයේ මොරොන්තුඩුව, බණ්ඩාරගම සහ මිල්ලනිය, අඟුරුවාතොට, වරකාගොඩ සහ තෙඹුවන යන පොලිස් ස්ථානවල විෂබීජහරණ කටයුතු සිදුකෙරුණා.මේ අතර රට වෙනුවෙන් හිරු සහන යාත්‍රා ක්‍රියාන්විතයට සමගාමීව හිරු මාධ්‍ය ජාලය ශ්‍රී ලංකා රතු කුරුස සමාජය හා එක්ව කොවිඞ් 19 වෛරසය මැඩපැවැත්වීම සඳහා කටයුතු කරන සෞඛ්‍ය කාර්ය මණ්ඩලවල අවශ්‍ය ප්‍රමිතියෙන් යුතු ආරක්ෂිත ඇඳුම් සහ උපකරණ ලබාදීමේ වැඩසටහන ඊයේ දිනයේදීත්  ක්‍රියාත්මක වුණා.